Dikbeka paserelo

La **Dikbeka paserelo** (***Passerella (iliaca) megarhyncha***) estas birdogrupo de la klare grandabekaj taksonoj de Sierra Nevada de la genro *Passerella*. Ĝi estas nune klasita kiel "subspecia grupo"
ene de la Pasereloj atendante pli ampleksan akcepton de ties specistatuso.

Tiuj birdoj estis dumlonge konsiderataj membroj de la grupo de la Ardezkolora paserelo pro morfologiaj karakteroj (Swarth 1920), sed laŭ analizoj de DNA kaj informoj pri haplotipoj (Zink 1994), ĝi formas rekoneblan kladon. Studoj pri supozita (Rising & Beadle 1996) hibridiĝo kaj konsiderinda aldona informo pri sekvencoj de DNA kondukis al konfirmo pri ties distingeco (Zink & Kessen 1999); tiu grupo ŝajne estas pli proksime rilata al la Malhela kaj/aŭ Ardezkolora pasereloj (Zink 1996, Zink & Weckstein 2003).

La Dikbeka paserelo estas preskaŭ identa laŭ plumaro al la Ardezkolora paserelo, sed havas pli etendan blugrizan kapuĉon kaj malpli ruĝecan voston. La plej rimarkinda karaktero de tiu birdo estas ties enorma beko kiu povas esti trioble pli granda ol tiu de la markate malgrandbeka Ardezkolora paserelo
La beko de la Dikbeka paserelo diferencas ankaŭ en koloro el tiu de la Ardezkolora paserelo. Kvankam la supraj bordoj de ambaŭ grupoj estas grizecbrunaj, la Ardezkoloraj pasereloj havas flavan suban makzelon anstataŭ la ŝtalbluan de la Dikbeka paserelo (Rising & Beadle 1996).

## Subspecioj 
La komplekso *megarhyncha* reproduktiĝas en montoj el suda Oregono al suda Kalifornio orienten al Sierra Nevada kaj montras malmultan geografian variadon. Ili interreproduktiĝas kun la komplekso de la Ardezkolora laŭlonge de mallarĝa kontakta zono el suda Oregono al okcidenta Nevado (Rising & Beadle 1996) sed kiel menciate supre, genofluo estas tre limigita. Sibley (2000) indikas, ke tiu grupo havas la plej diagnozan alvokon, "altatona, ebena ĉirpado (tiele) *tiip* kiel de Kalifornia pipilo".

* *megarhyncha* Baird, 1858:
:Reproduktiĝas el Montoj Onionoj kaj ''Robinson's Butte* (sudokcidenta Oregono) suden tra interna Norda Kalifornio al Pasejo Kearsarge (Kantono Inyo), same kiel ĝis la okcidenta flanko de Sierra Nevada en Kantono Mono. Vintrumas en centra kaj suda Kalifornio kaj apuda Meksiko. (Weckstein *et al.* 2002)
:Pli grandbeka, senkolora kaj griza ol *schistacea* de Ardezkolora paserelo; intermeza inter la tre granda longvosta *stephensi* kaj la pli kiel *schistacea* *monoensis* de tiu grupo; interreproduktiĝas kun tiu.(Weckstein *et al.* 2002)

* *stephensi* Anthony, 1895:
: Reproduktiĝas en areoj de suda Sierra Nevada kiaj Fresno kaj Kantono Tulare, Monto Pinos kaj San Gabriel, San Bernardino, kaj Montoj San Jacinto, Kalifornio, al Sierra San Mártir, norda Baja California. Vintre migras al pli subaj altaĵoj sed ĝenerale ne migras longdistance.(Weckstein *et al.* 2002)
:La pli granda, plej grandbeka kaj pli longvosta paserelo; ankaŭ tre griza (Swarth 1920). Interreproduktiĝas kun *megarhyncha* (Weckstein *et al.* 2002).

* *monoensis* Grinnell & Storer, 1917:
: Reproduktiĝas en orienta flanko de Sierra Nevada en Kantono Mono, Kalifornio, kaj en la teritorio de la Rivero Walker en apuda Minerala Kantono (Nevado). Vintrumas el interna centra Kalifornio marborde kaj suden al Meksikio.(Weckstein *et al.* 2002)
:Iome intermeza inter *megarhyncha* kaj *schistacea* de Ardezkolora paserelo, kun pli pala, cindrogriza dorso.(Weckstein *et al.* 2002)

* *brevicauda* Mailliard, 1918:
: Reproduktiĝas en Montaro Mendocino de Kalifornio, el Montoj Yolla Bolly suden al Monto Snow kaj Montoj Sanhedrin. Migras marborden kaj suden vintre.(Weckstein *et al.* 2002)
:Simila al *stephensi*, sed rekonebla pro plia ruĝeca nuanco al brunecaj areoj kaj la rimarkinde pli mallonga vosto, kio nomigas la subspecion (Weckstein *et al.* 2002).

* *fulva* Swarth, 1918:
:Montecaj regionoj el centra Oregono orienten de la Kaskada Montaro (Montoj Steens, Sisters kaj Keeno) al Modoko kaj Lasena Kantono, Kalifornio. Vintrumas en plej suda Kalifornio kaj apuda Meksikio.
:Pli bruna versio de *monoensis*; en vintraj teritorioj, distingeblaj el *olivacea* de Ardezkolora paserelo pro klare ruĝecbruna koloro kaj pli granda beko (Weckstein *et al.* 2002).

* *mariposae* Swarth, 1918:
:Reproduktiĝas en limigita areo en Kalifornio inter la rivernaskejo de Little Shasta (Kantono Siskiju) al Nacia Parko Yosemite kaj Pasejo Kearsarge. Vintraj teritorioj nedokumentataj (Weckstein *et al.* 2002) pro manko de distingeco sed probable same kiel *megarhyncha* kaj *monoensis*.

## Referencoj 
* **Rising**, Jim D. & **Beadle**, David (1996): *A Guide to the Identification and Natural History of the Sparrows of the United States and Canada*. Academic Press, San Diego. ISBN 0-12-588971-2

* David Allen Sibley (2000): *The Sibley Guide to Birds*. Alfred A. Knopf, New York. ISBN 0-679-45122-6

* **Swarth** H. W. (1920): Revision of the avian genus *Passerella* with special reference to the distribution and migration of the races in California. *University of California Publications in Zoology **21**: 75–224.

* **Weckstein**, J. D.; Kroodsma, D. E. & Faucett, R. C. (2002): Fox Sparrow (*Passerella iliaca*). *In:* Poole, A. & Gill, F. (eds.): *The Birds of North America* **715**. Academy of Natural Sciences, Philadelphia, PA & American Ornithologists' Union, Washington, D.C. Reta versio, konsultita la 2006-11-27.  (postulas subskribon)

* **Zink**, R. M. (1994): The Geography of Mitochondrial DNA Variation, Population Structure, hybridization, and Species Limits in the Fox Sparrow (*Passerella iliaca*). *Evolution* **48**(1): 96-111.  (HTML resumo, unuapaĝa bildo)

* **Zink**, Robert M. & **Kessen**, A. E. (1999): Species Limits in the Fox Sparrow. *Birding* **31**: 508-517.

* **Zink**, Robert M. & **Weckstein**, Jason D. (2003): Recent evolutionary history of the Fox Sparrows (Genus: *Passerella*). *Auk* **120**(2): 522–527. [Article in English with Spanish abstract] DOI: 10.1642/0004-8038(2003)120[0522:REHOTF]2.0.CO;2 HTML plena teksto (senbilda)

### Notoj 
Kategorio:Paseroformaj
Kategorio:Emberizedoj
Kategorio:Birdoj de Ameriko